
ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ ΜΑΡΙΑΣ 

ΚΑΡΑΝΙΚΑ» και κύρωση του οργανισμού αυτού. 1 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΗΛΙΑ ΜΠΟΜΠΟΤΣΑΡΗ» και 
κύρωση του οργανισμού αυτού. 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ ΜΑΡΙΑΣ 
ΚΑΡΑΝΙΚΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 14.10.1980 ιδιόγραφη διαθήκη της Θάλειας Α. 
Δημητράτου το γένος Νικολάου και Μαρίας Καρανίκα, 
που δημοσιεύθηκε με το αριθμ. 1464/28.4.1983 πρακτικό 
του Μονομελούς Πρωτοδικείου Αθηνών και κηρύχθηκε 
κυρία με την αριθμ. 482/1983 απόφαση του ίδιου δικα¬ 
στηρίου με την οποία σύστησε κοινωφελές ίδρυμα με 
την επωνυμία «ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ ΜΑΡΙΑΣ 
ΚΑΡΑΝΙΚΑ» και με έδρα τη Λάρισα. 

2. Τις διατάξεις των άρθρων: α) 95 και 98 του α.ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 27.4.2005 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. 37930/Δ10Ε 1264/14.10.2005 (ΦΕΚ 1432 
τ.Β') απόφαση του Πρωθυπουργού και του Υπουργού 
Οικονομίας και Οικονομικών, με την οποία ανατέθηκαν 
αρμοδιότητες στους Υφυπουργούς Οικονομίας και Οι¬ 
κονομικών. 

5. Την αριθμ. 27304/17.3.2004 (ΦΕΚ 517 τ.Β') απόφα¬ 
ση του Πρωθυπουργού και του Υπουργού Υγείας και 
Κοινωνικής Αλληλεγγύης, με την οποία ανατέθηκαν 
αρμοδιότητες στους Υφυπουργούς Υγείας και Κοινω¬ 
νικής Αλληλεγγύης Αθανάσιο Γιαννόπουλο και Γεώργιο 
Κωνσταντόπουλο. 


Με πρόταση της Υπουργού Εθνικής Παιδείας και 
θρησκευμάτων και των Υφυπουργών Οικονομίας και 
Οικον ομικών και Υγείας και Κοινωνικής Αλληλεγγύης, 
αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ ΜΑ¬ 
ΡΙΑΣ ΚΑΡΑΝΙΚΑ» η οποία έγινε από τη Θάλεια σύζυγο 
Αριστείδη Δημητράτου το γένος Νικολάου και Μαρίας 
Καρανίκα με την από 14.10.1980 ιδιόγραφη διαθήκη της, 
που δημοσιεύθηκε με το αριθμ. 1464/28.4.1983 πρακτικό 
του Μονομελούς Πρωτοδικείου Αθηνών και κηρύχθηκε 
κυρία με την αριθμ. 482/1983 απόφαση του ίδιου δικα¬ 
στηρίου. 

Το ίδρυμα τούτο αποτελεί νομικό πρόσωπο ιδιωτι¬ 
κού δικαίου, υπάγεται στην εποπτεία και τον έλεγχο 
των Υπουργών Οικονομίας και Οικονομικών, Εθνικής 
Παιδείας και Θρησκευμάτων και Υγείας και Κοινωνικής 
Αλληλεγγύης και διέπεται από τις διατάξεις της ανωτέ¬ 
ρω συστατικής του πράξης, του παρακάτω οργανισμού, 
του α.ν. 2039/1939 και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δέκα 
πέντε (15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύμα¬ 
τος με την επωνυμία «ΚΛΗΡΟΔΟΤΗΜΑ ΝΙΚΟΛΑΟΥ ΚΑΙ 
ΜΑΡΙΑΣ ΚΑΡΑΝΙΚΑ» 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «ΚΛΗΡΟ¬ 
ΔΟΤΗΜΑ ΝΙΚΟΛΑΟΥ ΚΑΙ ΜΑΡΙΑΣ ΚΑΡΑΝΙΚΑ», που συ- 
στήθηκε από τη θάλεια σύζυγο Αριστείδη Δημητράτου 
το γένος Νικολάου και Μαρίας Καρανίκα με την από 
14.10.1980 ιδιόγραφη διαθήκη της, που δημοσιεύθηκε με 
το αριθμ. 1464/28.4.1983 πρακτικό του Μονομελούς Πρω¬ 
τοδικείου Αθηνών και κηρύχθηκε κυρία με την αριθμ. 
482/1983 απόφαση του ίδιου δικαστηρίου, αποτελεί νο¬ 
μικό πρόσωπο ιδιωτικού δικαίου και διέπεται από τις δι¬ 
ατάξεις της ανωτέρω συστατικής πράξης, του παρόντος 
οργανισμού, του α.ν. 2039/1939 όπως κάθε φορά ισχύει 
ο νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Λάρισα. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης της σύστασής του. 

Αρθρο 2 
Σκοπός 

Σκοπός του ιδρύματος είναι: 

α) η χορήγηση οικονομικής ενίσχυσης γάμου σε οικο¬ 
νομικά αδύνατες νεάνιδες, μονίμους κατοίκους Λάρισας 
και εγκατεστημένες στην πόλη της Λάρισας τουλάχι¬ 
στον προ δέκα (10) ετών από την χορήγηση της οικο¬ 
νομικής ενίσχυσης, άμεμπτων ηθών και κατά προτίμηση 
ορφανών, των οποίων ο γάμος θα τελείται σε μία τελετή 
ετησίως, όπου θα παρίσταται ένα (1) μέλος του Διοικη¬ 
τικού Συμβουλίου του ιδρύματος. 

β) η χορήγηση υποτροφιών, για κάλυψη εξόδων δι¬ 
αβίωσης, ταξιδιών και σπουδών ενός ή περισσοτέρων 
αριστούχων αρρένων μαθητών των Λυκείων Λάρισας, 
μονίμως εγκατεστημένων στην πόλη της Λάρισας του¬ 
λάχιστον προ δέκα (10) ετών από την χορήγηση της 
υποτροφίας, με σκοπό τις περαιτέρω σπουδές τους 
στην Ελλάδα ή σε χώρες του εξωτερικού, με την προϋ¬ 
πόθεση τήρησης των διατάξεων της παρ.1 του άρθρου 
11 «Χορήγηση Υποτροφιών». 

Άρθρο 3 
Περιουσία-Πόροι 

1. Περιουσία του ιδρύματος αποτελούν τα τρία / τέ¬ 
ταρτα (3/4) εξ αδιαιρέτου των παρακάτω ακινήτων: 

α) Μίας πολυκατοικίας που βρίσκεται στην κεντρική 
πλατεία της Λάρισας, με την επωνυμία «Πλατεία Σιάπκα» 
στη συμβολή των οδών Αλεξ. Παπαναστασίου και'Ιωνος 
Δραγούμη και αποτελούμενη από : 

1) υπόγειο εμβαδού 455,64 τ.μ., 

2) ισόγειο εμβαδού 455,64 τ.μ., 

3) πρώτο όροφο εμβαδού 455,64 τ.μ., 

4) δεύτερο όροφο εμβαδού 455,64 τ.μ., 

5) τρίτο όροφο εμβαδού 423,26 τ.μ., 

6) τέταρτο όροφο εμβαδού 390,86 τ.μ., 

7) πέμπτο όροφο εμβαδού 319,66 τ.μ. και 

β) Ενός καταστήματος που βρίσκεται επί της οδού 
Αλεξ. Παπαναστασίου 42-44 στη Λάρισα, εμβαδού 53 
τ.μ. περίπου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Αρθρο 4 

Διοίκηση 

1. Το ίδρυμα διοικείται από πενταμελές Διοικητικό 
Συμβούλιο που αποτελείται από τους: 

α) τον εκάστοτε Μητροπολίτη Λάρισας, ως Πρόε¬ 
δρο, 

β) τον εκάστοτε Διευθυντή του Υποκαταστήματος της 
Εθνικής Τράπεζας της Ελλάδος, στη Λάρισα, 

γ) τον εκάστοτε αρχαιότερο Προϊστάμενο Δ.Ο.Υ. Λά¬ 
ρισας και 


δ) και ε) δύο (2) μέλη που ορίζονται σύμφωνα με τις 
διατάξεις του άρθρου 2 του ν. 2993/2002 (ΦΕΚ 58 τ. Α'), 
σε αντικατάσταση των οριζομένων από τη διαθήκη Προ¬ 
έδρου και Εισαγγελέα Πρωτοδικών του Πρωτοδικείου 
Λάρισας ή τους νόμιμους αναπληρωτές τους. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Αντιπρόεδρο, 
τον Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συστα¬ 
τικής πράξης και του άρθρου 99 του α.ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε το ζητήσει ο Πρόεδρος ή δύο 
(2) από τα μέλη του, με γραπτή αίτησή του(ς) προς τον 
Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει, υποχρεωτικά, να είναι 
και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας η γνώμη με την οποία συντάσ- 
σεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και γενικά αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20-12-1939 βασιλικού διατάγματος (ΦΕΚ 552 
τ. Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους 
των συλλογικών συμβάσεων εργασίας και τις διατάξεις, 
γενικότερα, της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τουλάχιστον τρεις (3) μέρες 
πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Αρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 


ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γ ραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
αναγνωρισμένα τραπεζικά ή πιστωτικά ιδρύματα, έχο¬ 
ντας την ευχέρεια να παρακρατεί από αυτά ένα μικρό 
ποσό που είναι αναγκαίο για την πληρωμή έκτακτων 
και επειγουσών δαπανών του ιδρύματος, το ύψος του 
οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Αρθρο 9 

Διαδικασία Χορήγησης 
Οικονομικών Ενισχύσεων Γάμου 

1. Το Διοικητικό Συμβούλιο του ιδρύματος καλεί με 
προκήρυξη-πρόσκλησή του κάθε χρόνο, όλες τις ενδι- 
αφερόμενες που δικαιούνται οικονομική ενίσχυση για 
την αντιμετώπιση των δαπανών του γάμου τους, να 
υποβάλλουν σ’ αυτό , μέσα σε τακτή προθεσμία, σχετική 
αίτηση με τα απαραίτητα δικαιολογητικά που αναφέρο- 
νται στην παραπάνω προκήρυξη-πρόσκληση. 

2. Αντίγραφο της προκήρυξης-πρόσκλησης πρέπει, με 
φροντίδα του Διοικητικού Συμβουλίου του ιδρύματος να 
τοιχοκολλείται, με αποδεικτικό έξω από τα γραφεία του 
ιδρύματος, του Δήμου Λάρισας καθώς και έξω από τους 
ιερούς ναούς της πόλης της Λάρισας και να δημοσιεύε¬ 
ται μία φορά σε μία τοπική, κατά προτίμηση ημερήσια, 
εφημερίδα της Λάρισας και μία φορά σε δύο (2) εκ των 
σοβαροτέρων εφημερίδων των Αθηνών, σαράντα πέντε 
(45) τουλάχιστον ημέρες πριν τη λήξη της παραπάνω 
προθεσμίας. 

3. Δικαίωμα οικονομικής ενίσχυσης γάμου έχουν οι 
υποψήφιες που πληρούν τις παρακάτω προϋποθέσεις: 

α) έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα για 
την σύναψη εγκύρου γάμου, μέχρι και σαράντα πέντε 
(45) ετών και 

β) πληρούν τους όρους της παρ. α του άρθρου 2 
«Σκοπός» του οργανισμού αυτού. 

4. Το Διοικητικό Συμβούλιο του ιδρύματος, μετά τη 
λήξη της παραπάνω προθεσμίας, εξετάζει τις αιτήσεις 
και τα λοιπά δικαιολογητικά που υποβλήθηκαν και επι- 
λέγει-ανακηρύσσει, με αιτιολογημένη απόφασή του, τις 

νέες που θα ενισχυθούν οικονομικά για την αντιμετώ¬ 
πιση των δαπανών του γάμου τους. 

5. Σε περίπτωση κατά την οποία ο αριθμός των υπο¬ 
ψηφίων, που πληρούν τις προϋποθέσεις της οικονομικής 
ενίσχυσης και έχουν τα ίδια προσόντα είναι μεγαλύτε¬ 
ρος από τον αριθμό των οικονομικών ενισχύσεων που 
πρόκειται να δοθούν, η επιλογή μεταξύ αυτών γίνεται 
από το Διοικητικό Συμβούλιο του ιδρύματος με δημόσια 
κλήρωση. 

6. Σε περίπτωση κατά την οποία κάποιο δικαιολογητι- 
κό των υποψηφίων είναι ατελές, ως προς ένα ή περισ¬ 
σότερα στοιχεία αυτού, το Διοικητικό Συμβούλιο καλεί 
τις ενδιαφερόμενες με έγγραφη πρόσκλησή του, πριν 
αποφασίσει σχετικά με την επιλογή των δικαιούχων, 
να συμπληρώσουν τις ατέλειες αυτές, μέσα σε πέντε 
(5) ημέρες από την επίδοση με σχετική απόδειξη της 
παραπάνω πρόσκλησης. 

7. Η απόφαση εκλογής και ανακήρυξης των δικαιούχων 
τοιχοκολλείται, την ίδια ή την επόμενη ημέρα, έξω από 
τα γραφεία του ιδρύματος, του Δήμου Λάρισας καθώς 
και έξω από του ιερούς ναούς, με αποδεικτικό που υπο¬ 
γράφεται από το Γραμματέα ή άλλο εξουσιοδοτημένο 
υπάλληλο του ιδρύματος και από ένα δημότη. 

8. Με την απόφαση αυτή καλούνται επίσης οι υπόλοι¬ 
πες ενδιαφερόμενες υποψήφιες που απορρίφθηκαν να 
υποβάλλουν, εφόσον το επιθυμούν, σχετική ένσταση 
κατά της παραπάνω απόφασης του Διοικητικού Συμβου¬ 
λίου, μέσα σε δέκα (10) ημέρες από την τοιχοκόλληση 
αυτής. 

Η ένσταση αυτή κατατίθεται με απόδειξη παραλαβής 
στο Γ ραμματέα ή σε άλλο μέλος του Διοικητικού Συμ¬ 
βουλίου του ιδρύματος, που τυχόν έχει ορισθεί προς 
τούτο από αυτό. 

9. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υπο¬ 
βλήθηκε καμία ένσταση, δίδεται εντολή στην τράπεζα 
ή στο πιστωτικό ίδρυμα που βρίσκονται οι καταθέσεις 
του ιδρύματος, να καταθέσει το ποσό της οικονομικής 
ενίσχυσης σε έντοκο λογαριασμό στο όνομα κάθε δι¬ 
καιούχου. 

Το ποσό του κεφαλαίου της οικονομικής ενίσχυσης 
και οι τόκοι του, αναλαμβάνονται από τις δικαιούχος με 
την προσκόμιση στην τράπεζα ή στο πιστωτικό ίδρυμα 
της ληξιαρχικής πράξης του γάμου. 

10. Σε περίπτωση υποβολής ενστάσεων εμπρόθεσμα, 
το ίδρυμα υποβάλλει αυτές μαζί με τα δικαιολογητι- 
κά όλων των υποψηφίων και τα λοιπά έγγραφα της 
εκλογής και ανακήρυξης των δικαιούχων, ως και τις 
σχετικές απόψεις του Διοικητικού Συμβουλίου για τις 
ενστάσεις αυτές στον Γ ενικό Γ ραμματέα της Περι¬ 
φέρειας Θεσσαλίας, ο οποίος αφού ελέγξει αν τη¬ 
ρήθηκαν ή όχι οι διατάξεις της συστατικής πράξης, 
του παρόντος οργανισμού και των σχετικών νόμων, 
παραπέμπει την υπόθεση αυτή με σχετική εισήγηση 
στο Περιφερειακό Συμβούλιο Εθνικών Κληροδοτημά¬ 
των προς γνωμοδότηση. 

Μετά την παραπάνω γνωμοδότηση για το βάσιμο ή 
όχι των ενστάσεων εκδίδεται απόφαση με την οποία 
είναι δυνατό να εγκριθούν ή να απορριφθούν ή να τρο¬ 
ποποιηθούν οι σχετικές αποφάσεις του Διοικητικού Συμ¬ 
βουλίου του ιδρύματος, ως προς μία ή περισσότερες 
υποψήφιες ή και να διαταχθεί ή επανάληψη της όλης 


διαδικασίας επιλογής και ανακήρυξης των δικαιούχων 
της οικονομικής ενίσχυσης γάμου. 

11. Αν κάποια από τις δικαιούχος δεν τελέσει το γάμο 
της ή πεθάνει άγαμη μέσα σε διάστημα πέντε (5) ετών 
από τη χρονολογία επιλογής της ή τελέσει το γάμο 
μέσα στην προθεσμία αυτή, αλλά δεν αναλάβει το ποσό 
της οικονομικής ενίσχυσης μέσα σε δύο (2) έτη από 
την τέλεση του γάμου της, το ποσό του κεφαλαίου και 
των τόκων της οικονομικής ενίσχυσης επαναφέρονται, 
έπειτα από απόφαση του Διοικητικού Συμβουλίου στο 
λογαριασμό καταθέσεων του ιδρύματος. 

12. Ο αριθμός των ετήσιων οικονομικών ενισχύσεων 
που θα δοθούν και το ποσό της καθεμίας από αυτές κα¬ 
θορίζεται με απόφαση του Διοικητικού Συμβουλίου του 
ιδρύματος, ανάλογα με το ύψος των ετησίων εσόδων 
αυτού και τις οικονομικές συνθήκες που επικρατούν. 

Άρθρο 10 

Επιλογή και Ανακήρυξη Υποτρόφων 

1. Δικαίωμα υποτροφίας έχουν οι υποψήφιοι που πλη¬ 
ρούν τους όρους της παρ. β του άρθρου 2 «Σκοπός». 

2. Η επιλογή και ανακήρυξη των υποτρόφων γίνεται 
χωρίς διαγωνισμό, σύμφωνα με τις διατάξεις της συ¬ 
στατικής πράξης του ιδρύματος, του παρόντος οργανι¬ 
σμού, του α.ν. 2039/1939 και του κ.δ.18/23/18.8.1941 (ΦΕΚ 
286 τ.Α') 

Αρθρο 11 

Χορήγηση Υποτροφιών 

1. Η χορήγηση των υποτροφιών γίνεται, κατά την 
κρίση του Διοικητικού Συμβουλίου του ιδρύματος, από 
το πλεόνασμα των εισοδημάτων των αστικών ακινή¬ 
των του ιδρύματος, αφού αφαιρεθούν τα απαιτούμενα 
για την επιμελή συντήρηση των οικοδομών έξοδα και 
αφού εκπληρωθεί ο σκοπός της χορήγησης οικονομικών 
ενισχύσεων γάμου, το οποίο -αν και εφόσον προκύ- 
πτει-ονομάζεται «ΚΑΡΑΝΙΚΕΙΟΣ ΥΠΟΤΡΟΦΙΑ ΛΥΚΕΙΩΝ 
ΛΑΡΙΣΑΣ». 

2. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των προς διάθεση εσόδων, με την 
προϋπόθεση τήρησης των διατάξεων της παραπάνω 
παραγράφου 1 του ίδιου άρθρου και τον αριθμό των 
υποτρόφων, πάντοτε όμως μέσα στα όρια που ορίζονται 
από τις διατάξεις της συστατικής πράξης του ιδρύμα¬ 
τος, του άρθρου 54 του α. ν. 2039/1939και του άρθρου 
28 του κ. δ. 18/23.8.1941. 

3. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 και 
27 του κ.δ. 18/23.8.1941 (ΦΕΚ 286 τ.Α'). 

4. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις δια¬ 
τάξεις της συστατικής πράξης του ιδρύματος και του 
άρθρου 29 του παραπάνω κ.δ., οι οποίες διαπιστώνονται 
με πράξη του Διοικητικού Συμβουλίου του ιδρύματος, 
που έχει υποχρέωση να παρακολουθεί την όλη πορεία 
των σπουδών των υποτρόφων και να αξιώνει απ’ αυτούς 
την υποβολή, κάθε έτος αποδεικτικών στοιχείων της 
επίδοσής τους. 

Αρθρο 12 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 

λήγει την 31η Δεκεμβρίου του ίδιου έτους. Κατ’ εξαίρεση, 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβέρνησης του σχε¬ 
τικού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α. ν. 2039/1939 και του από 20.12.1939 σχετικού 
βασιλικού διατάγματος (ΦΕΚ 552 τ.Α'). 

Άρθρο 13 

Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστι¬ 
κή τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων 
γάμου. 

ε) Βιβλίο-μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και τα 
λοιπά στοιχεία, τα οποία ορίζονται από τις διατάξεις 
του άρθρου 34 του κ.δ. 18/23.8.1941 (ΦΕΚ 226 τ.Α'). 

στ) Στελέχη αριθμημένων διπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορί¬ 
ζει. 

2. Σε περίπτωση διάλυσης του ιδρύματος για οποιον- 
δήποτε λόγο, η περιουσία του, κινητή και ακίνητη πε¬ 
ριέρχεται σε φορέα που θα αποφασιστεί από το Διοι¬ 
κητικό Συμβούλιο του ιδρύματος, για την εκτέλεση του 
ίδιου ή παρεμφερούς σκοπού. 

Στην Υπουργό Εθνικής Παιδείας και Θρησκευμάτων 
και στους Υφυπουργούς Οικονομίας και Οικονομικών 


και Υγείας και Κοινωνικής Αλληλεγγύης αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 23 Δεκεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΟΙΝΟΜΙΚΩΝ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ Γ. ΚΩΝΣΤΑΝΤΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

( 2 ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΗΛΙΑ ΜΠΟΜΠΟΤΣΑΡΗ» και κύρω¬ 
ση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 16.9.1968 ιδιόγραφη διαθήκη του Ηλία Μπο- 
μποτσάρη του Κωνσταντίνου, η οποία δημοσιεύθηκε με 
το αριθ. 6/11.1.1980 πρακτικό συνεδριάσεως του Μονο¬ 
μελούς Πρωτοδικείου Σύρου. 

2. Την αριθ. 471/24.6.1992 γνωμοδότηση του Ν.Σ.Κ., 
σύμφωνα με την οποία ο Ηλίας Μπομποτσάρης του 
Κωνσταντίνου σύστησε αυτοτελές κοινωφελές ίδρυμα 
με την ως άνω διαθήκη του. 

3. Τις διατάξεις των άρθρων: α) 95 και 98 του 
α.ν. 2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

4. Την από 7.7.2005 γνωμοδότηση του Συμβουλίου 
Εθνικών Κληροδοτημάτων. 

5. Την αριθ. 14650/ΔΙΟΕ 85/17.3.2004 (ΦΕΚ 519Β’) κοινή 
απόφαση του Πρωθυπουργού και του Υπουργού Οικο¬ 
νομικών, με την οποία καθορίσθηκαν αρμοδιότητες των 
Υφυπουργών Οικονομίας & Οικονομικών. 

Με πρόταση της Υπουργού Εθνικής Παιδείας και θρη¬ 
σκευμάτων και του Υφυπουργού Οικονομίας και Οικο¬ 
νομικών, αποφασίζουμε: 

ΑΡΘΡΟ ΜΟΝΟ 

1. Εγκρίνουμε τη σύσταση του κοινωφελούς ιδρύμα¬ 
τος με την επωνυμία «ΙΔΡΥΜΑ ΗΛΙΑ ΜΠΟΜΠΟΤΣΑΡΗ», η 
οποία έγινε από τον Ηλία Μπομποτσάρη του Κωνστα¬ 
ντίνου με την από 16.9.1968 ιδιόγραφη διαθήκη του που 
δημοσιεύθηκε με το αριθ. 6/11.1.1980 πρακτικό συνεδρι- 
άσεως του Μονομελούς Πρωτοδικείου Σύρου. 

2. Το ίδρυμα τούτο αποτελεί νομικό πρόσωπο ιδιω¬ 
τικού δικαίου, υπάγεται στην εποπτεία και τον έλεγχο 
των Υπουργών Εθνικής Παιδείας και θρησκευμάτων 
και Οικονομίας και Οικονομικών και διέπεται από τις 
διατάξεις της ανωτέρω συστατικής του πράξης, του 
παρακάτω οργανισμού, του Α.Ν. 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

3. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δέκα 
τρία (13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΗΛΙΑ ΜΠΟΜΠΟΤΣΑΡΗ». 

Αρθρο 1 

Μορφή-Επωνυμία-Εδρα-Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΗΛΙΑ ΜΠΟΜΠΟΤΣΑΡΗ», που συστήθηκε από τον Ηλία 
Μπομποτσάρη του Κωνσταντίνου, αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις 
της ανωτέρω συστατικής πράξης, του παρόντος ορ¬ 
γανισμού, του Α.Ν. 2039/1939 όπως κάθε φορά ισχύει ο 
νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Έδρα του ιδρύματος είναι ο Δήμος Πρεβέζης του 
Ν. Πρεβέζης. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης της σύστασής του. 

Αρθρο 2 

Σκοπός 

Σκοπός του ιδρύματος είναι η οικονομική ενίσχυση 
απόρων νέων και νεανίδων καταγόμενων από την Πρέ¬ 
βεζα και κατά προτίμηση των οικογενειών Αθανασίου 
Λάμπρου Μπομποτσάρη, Νικολάου Θεοδώρου Μπομπο¬ 
τσάρη και Νικολάου Αθανασίου Μίχα, για τη συνέχιση 
των Πανεπιστημιακών τους σπουδών. 

Άρθρο 3 
Περιουσία-Πόροι 

Περιουσία του ιδρύματος αποτελούν τα εξής ακίνητα: 
α) ένα ελαιοστάσιο που βρίσκεται στη θέση «Βρυόλα- 
κα» της κτηματικής περιφέρειας του Δήμου Πρεβέζης, 
εκτάσεως είκοσι (20) στρεμμάτων περίπου, 
β) ένα ελαιοστάσιο στη θέση «Κάτω Ράχη (Τζαμαλή)» 
της κτηματικής περιφέρειας του Δήμου Πρεβέζης, εκτά¬ 
σεως τεσσάρων (4) στρεμμάτων περίπου, 
γ) μία τριώροφη οικία που βρίσκεται στο Δήμο και στη 
πόλη της Πρέβεζας και επί της οδού Κων/νου Ελευθε- 
ρωτού αρ. 3 και 

δ) ένας αγρός εκτάσεως 88.400 τ.μ. που βρίσκεται στη 
θέση «Καμπάκια» της περιφέρειας της Νάουσας, νήσου 
Πάρου, Ν. Κυκλάδων. 

Πόροι του ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό που θα απο¬ 
κτηθεί μετά τη νομότυπη σύστασή του. 

Αρθρο 4 

Διοίκηση 

1. Το ίδρυμα διοικείται από τριμελές Διοικητικό Συμ¬ 
βούλιο που αποτελείται από τους εκάστοτε: 

α) Δήμαρχο Πρεβέζης, 

β) Νομάρχη Πρεβέζης και 

γ) Μητροπολίτη Νικοπόλεως και Πρεβέζης 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, το 
Γραμματέα και τον Ταμία. 


3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συστα¬ 
τικής πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
δύο (2) μήνες και εκτάκτως όποτε το ζητήσει ο Πρόε¬ 
δρος ή δύο από τα μέλη του, με γραπτή αίτησή τους 
προς τον Πρόεδρο, πάντοτε όμως έπειτα από πρόσκλη¬ 
ση του Προέδρου. 

5. Το Διοικητικό Συμβούλιο βρίσκεται σε απαρτία, όταν 
τα παρόντα μέλη είναι περισσότερα από τα απάντα. 
Μεταξύ των παρόντων πρέπει, υποχρεωτικά, να είναι 
και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την οποία 
συντάσσεταιο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και, γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους 
των συλλογικών συμβάσεων εργασίας και τις διατάξεις, 
γενικότερα, της εργατικής νομοθεσίας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26997 


γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον πέντε (5) μέρες πριν από τη 
συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Αρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γ ραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 


Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Διαδικασία Χορήγησης Οικονομικής Ενίσχυσης 

1. Το Διοικητικό Συμβούλιο του Ιδρύματος καλεί με 
προκήρυξη - πρόσκλησή του, κάθε χρόνο, όλους τους 
ενδιαφερομένους που δικαιούνται οικονομική ενίσχυση, 
σύμφωνα με τα οριζόμενα στο άρθρο 2 του παρόντος 
Οργανισμού, να υποβάλουν μέσα σε τακτή προθεσμία 
σχετική αίτηση με τα απαραίτητα δικαιολογητικά που 
θα αναφέρονται στην προκήρυξη - πρόσκληση. 

2. Αντίγραφο της προκήρυξης-πρόσκλησης πρέπει με 
φροντίδα του Διοικητικού Συμβουλίου να τοιχοκολλείται 
έξω από τα γραφεία του Ιδρύματος και να δημοσιεύ¬ 
εται μία φορά σε μία ημερήσια Αθηναϊκή και μεγάλης 
κυκλοφορίας εφημερίδα, σαράντα πέντε (45) ημέρες 
πριν από την λήξη της προθεσμίας. 

3. Δικαίωμα οικονομικής ενίσχυσης έχουν όσοι αναφέ- 
ρονται στο άρθρο 2 του παρόντος Οργανισμού. 

4. Το Διοικητικό Συμβούλιο μετά την λήξη της προθε¬ 
σμίας εξετάζει τις αιτήσεις και τα απαιτούμενα δικαιολο- 
γητικά που υπεβλήθησαν και επιλέγει με αιτιολογημένη 
απόφασή του τον δικαιούμενο να ενισχυθεί οικονομικά 
για την αντιμετώπιση των ανωτέρω δαπανών. 

5. Σε περίπτωση κατά την οποία ο αριθμός των υπο¬ 
ψηφίων που πληρούν τις προϋποθέσεις οικονομικής 
ενίσχυσης και έχουν τα ίδια προσόντα είναι μεγαλύτε¬ 
ρος από τον αριθμό των οικονομικών ενισχύσεων που 
πρόκειται να δοθούν, η επιλογή αυτών γίνεται από το 
Διοικητικό Συμβούλιο του Ιδρύματος, ελεύθερα κατά 
την κρίση του. 

6. Σε περίπτωση κατά την οποία κάποιο από τα δι- 
καιολογητικά του υποψηφίου είναι ατελές, ως προς ένα 
ή περισσότερα στοιχεία του, το Διοικητικό Συμβούλιο 
καλεί τον ενδιαφερόμενο με έγγραφη ή και προφορι¬ 
κή πρόσκλησή του, πριν αποφασίσει σχετικά για την 
επιλογή, να συμπληρώσει τις ατέλειες αυτές μέσα σε 
προθεσμία πέντε ημερών από την γνωστοποίηση της 
παραπάνω πρόσκλησης. 

7. Η απόφαση εκλογής και ανακήρυξης των δικαι¬ 
ούχων της οικονομικής ενίσχυσης τοιχοκολλείται την 

ίδια ημέρα ή την επομένη έξω από τα γραφεία του 
Ιδρύματος. 

8. Με την απόφαση αυτή, καλούνται οι υπόλοιποι εν¬ 
διαφερόμενοι υποψήφιοι που απορρίφθηκαν οι αιτήσεις 
τους να υποβάλλουν, εφόσον το επιθυμούν, ένσταση 
κατά της απόφασης του Διοικητικού Συμβουλίου του 
Ιδρύματος, εντός δέκα ημερών από την τοιχοκόλληση 
αυτής. Η ένσταση αυτή κατατίθεται με απόδειξη παρα¬ 
λαβής στο Γραμματέα ή σε άλλο μέλος του Διοικητι¬ 
κού Συμβουλίου του Ιδρύματος που, τυχόν, έχει οριστεί 
προς τούτο από αυτό. Μετά την παρέλευση των δέκα 
ημερών και εφόσον δεν υποβλήθηκε καμία ένσταση, 
δίνεται εντολή στην Τράπεζα ή το πιστωτικό ίδρυμα που 
βρίσκονται οι καταθέσεις του Ιδρύματος, να καταθέσει 
τα ποσά της οικονομικής ενίσχυσης σε έντοκο λογα¬ 
ριασμό στο όνομα του ή της δικαιούχου. Σε περίπτωση 
υποβολής ενστάσεων εμπρόθεσμα, το Ίδρυμα υποβάλλει 
αυτές μαζί με τα δικαιολογητικά όλων των υποψηφίων 
και τα λοιπά έγγραφα εκλογής και ανακήρυξης των 
δικαιούχων ως και τις σχετικές απόψεις του Διοικητικού 
Συμβουλίου για τις ενστάσεις αυτές, στην αρμόδια αρχή, 
η οποία, αφού ελέγξει αν τηρήθηκαν ή όχι οι διατάξεις 
της συστατικής πράξης του Ιδρύματος, του παρόντος 
οργανισμού και των σχετικών νόμων, τα παραπέμπει με 
σχετική εισήγησή του στο αρμόδιο γνωμοδοτικό όργανο 
προς γνωμοδότηση. 

9. Μετά την παραπάνω γνωμοδότηση για το βάσιμο 
ή όχι των ενστάσεων εκδίδεται απόφαση της αρμόδιας 
αρχής, με την οποία είναι δυνατόν να εγκριθούν ή να 
απορριφθούν ή να τροποποιηθούν οι σχετικές αποφά¬ 
σεις του Διοικητικού Συμβουλίου του Ιδρύματος ως προς 
ένα ή περισσότερους υποψηφίους ή και να διαταχθεί η 
επανάληψη όλης της διαδικασίας επιλογής και ανακή¬ 
ρυξης των δικαιούχων της οικονομικής ενίσχυσης. 

10. Ο αριθμός των οικονομικών ενισχύσεων που θα 
δοθούν και το ποσό καθεμίας απ’ αυτές ως και ο τρόπος 
που θα δοθούν εφάπαξ ή περιοδικώς, καθορίζεται με 
απόφαση του Διοικητικού Συμβουλίου του Ιδρύματος 
ανάλογα με το ύψος των ετησίων εσόδων αυτού και 
τις οικονομικές ενισχύσεις που επικρατούν. 

11. Εφόσον οριστεί ότι οι οικονομικές ενισχύσεις θα δι¬ 
αρκέσουν μέχρι το πέρας των σπουδών των δικαιούχων 
φοιτητών, για την ετήσια ανανέωσή τους, θα απαιτείται 
η προσκόμιση, από τους ενδιαφερομένους, βεβαίωσης 
της Γραμματείας της κατά περίπτωση Σχολής περί ευ¬ 
δόκιμης φοίτησής τους σ’ αυτήν. 

Άρθρο 10 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. Κατ’ εξαίρεση, 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβέρνησης του σχε¬ 
τικού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 


2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20.12.1939 σχετικού 
βασιλικού διατάγματος (ΦΕΚ 552, τ.Α'). 

Άρθρο 11 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστι¬ 
κή τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απα¬ 
ραίτητα για την παρακολούθηση της διαχείρισης της 
περιουσίας του ιδρύματος και της εκτέλεσης των σκο¬ 
πών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του Α.Ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση αδυναμίας εκπλήρωσης των σκοπών 
του Ιδρύματος, δύναται το Διοικητικό Συμβούλιο αυτού 
να αποφασίσει τη διάλυση του Ιδρύματος αρκεί η από¬ 
φαση να είναι ομόφωνη. 

3. Σε περίπτωση διάλυσης του ιδρύματος για οποιον- 
δήποτε λόγο, η περιουσία του περιέρχεται θα περιέρχε¬ 
ται στον Δήμο Πρεβέζης για την εκπλήρωση του σκοπού 
που όρισε ο διαθέτης. 

Στην Υπουργό Εθνικής Παιδείας και Θρησκευμάτων 
και στον Υφυπουργό Οικονομίας και Οικονομικών, ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Δεκεμβρίου 2005 

